CELEX: 32017D2220
Language: hr
Date: 2017-11-30 00:00:00
Title: Provedbena odluka Komisije (EU, Euratom) 2017/2220 оd 30. studenoga 2017. o izmjeni Odluke 90/181/Euratom, EEZ o odobrenju Italiji da pri izračunu osnovice vlastitih sredstava od PDV-a primjenjuje određene približne procjene (priopćeno pod brojem dokumenta C(2017) 7854)

2.12.2017   
            
            
               HR
            
            
               Službeni list Europske unije
            
            
               L 318/29
            
         PROVEDBENA ODLUKA KOMISIJE (EU, Euratom) 2017/2220
   оd 30. studenoga 2017.
   o izmjeni Odluke 90/181/Euratom, EEZ o odobrenju Italiji da pri izračunu osnovice vlastitih sredstava od PDV-a primjenjuje određene približne procjene
   
      
         (priopćeno pod brojem dokumenta C(2017) 7854)
      
   
   (Vjerodostojan je samo tekst na talijanskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Uredbu Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (1), a posebno njezin članak 6. stavak 3. drugu alineju,
   nakon savjetovanja sa Savjetodavnim odborom za vlastita sredstva,
   budući da:
   
               (1)
            
            
               Na temelju članka 370. Direktive Vijeća 2006/112/EZ (2) Italija može, u skladu s uvjetima koji su se primjenjivali u toj državi članici na dan 1. siječnja 1978., nastaviti oporezivati transakcije navedene u dijelu A Priloga X. toj direktivi. U skladu s tim člankom te se transakcije moraju uzeti u obzir pri utvrđivanju osnovice vlastitih sredstava od poreza na dodanu vrijednost (PDV).
            
         
               (2)
            
            
               Odlukom Komisije 90/181/Euratom, EEZ (3) Italiji je odobrena primjena približnih procjena za transakcije iz točke 3. dijela A Priloga X. Direktivi 2006/112/EZ u pogledu objekata i građevinskog zemljišta.
            
         
               (3)
            
            
               U dopisu od 4. travnja 2017. Italija je zatražila da se povuče odobrenje koje joj je izdano u pogledu izračuna osnovice vlastitih sredstava od PDV-a za transakcije iz točke 3. dijela A Priloga X. Direktivi 2006/112/EZ jer zbog izmjene nacionalnog zakonodavstva ono više nije potrebno. Nakon navedene zakonodavne izmjene Italija više ne oporezuje te transakcije. Stoga više nije dopuštena negativna kompenzacija za potrebe vlastitih sredstava od PDV-a. Odobrenje bi stoga trebalo povući.
            
         
               (4)
            
            
               Odluku 90/181/Euratom, EEZ trebalo bi stoga na odgovarajući način izmijeniti,
            
         DONIJELA JE OVU ODLUKU:
   Članak 1.
   U članku 1. prvom stavku Odluke 90/181/Euratom, EEZ briše se točka 1.
   Članak 2.
   Ova je Odluka upućena Talijanskoj Republici.
   
      Sastavljeno u Bruxellesu 30. studenoga 2017.
      
         
            Za Komisiju
         
         Günther OETTINGER
         
            Član Komisije
         
      
   
   
      (1)  SL L 155, 7.6.1989., str. 9.
   
   
      (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).
   
      (3)  Odluka Komisije 90/181/Euratom, EEZ od 23. ožujka 1990. o odobrenju Italiji da pri izračunu osnovice vlastitih sredstava od PDV-a primjenjuje određene približne procjene (SL L 99, 19.4.1990., str. 32.).